Hubble-Typ

D'Hubble-Sequenz, e morphologescht Uerdnungschema fir Galaxien, gouf am Joer 1936 vum Astronom Edwin Hubble entwéckelt.

Fichier:Hubble sequence.png

An dësem Schema (och Stëmmforchettsdiagramm) stinn E0 bis E7 fir eng Elliptesch Galaxie mat zouhuelender Ofplattung, Sa bis Sc fir eng Spiralgalaxie , SBa bis SBc fir eng Balkespiralgalaxie an Ir fir eng irregulär Galaxie. S0 an SB0 sinn d'Iwwergangstyppe vun der lënsefërmeger (oder lentikulärer) Galaxie.

Déi eenzel Galaxientyppe sinn am Artikel Galaxie méi no beschriwwen.

Den Hubble huet an dëser Duerstellung eng méiglech Entwécklungssequenz fir Galaxië gesinn. 
D'Fuerschunge vun de leschte Joren hunn awer gewisen, datt d'Galaxienentwécklung wäitaus méi komplex ass a sech net duerch eng einfach Sequenz duerstelle léisst. Trotzdeem gëtt ëmmer nach, eigentlech onkorrekt, elliptesch Galaxien als fréi Galaxien am Géigesaz zu de spéide Spiralgalaxien, bezeechent. 
Dem Hubble seng morphologesch Andeelunge vun de Galaxië ginn haut nach gebraucht.

 Beispiller 
 Typ  Nummvun der Beispillgalaxie  Rektaszensioun  Deklinatioun E0  M89 (NGC 4552)  12h 35m 39,8073s  +12° 33' 22,829" E1  M105 (NGC 3379)  10h 47m 49,600s  +12° 34' 53,90" E2  M60 (NGC 4649)  12h 43m 39,66s  +11° 33' 09,4" E3  M86 (NGC 4406)  12h 26m 11,743s  +12° 56' 46,40" E4  NGC 1700  04h 56m 56,33s  -04° 51' 56,7" E5  M59 (NGC 4621)  12h 42m 02,32s  +11° 38' 48,9" E6  NGC 821  02h 08m 21,14s  +10° 59' 41,7" E-S0  NGC 4379  12h 25m 14,7s  +15° 36' 28" S0  NGC 3  0h 7m 16,8s  +8° 18' 5,9" SB0  NGC 4386  12h 24m 77,7s  +75° 31' 46" Sa  NGC 11  0h 8m 42,5s  +37° 26' 52,5" Sb  M81 (NGC 3031)  09h 55m 33,17s  +69° 03' 55,1" Sc  M74 (NGC 628)  01h 36m 41,77s  +15° 47' 00,5" SBa  NGC 23  00h 09m 53,41s  +25° 55' 25,6" SBb  M58 (NGC 4579)  12h 37m 43,5223s  +11° 49' 05,488" SBc  NGC 7  0h 8m 20,9s  -29° 54' 53,6" Im  NGC 4376  12h 25m 18,1s  +05° 44' 28"
 Um Spaweck 
  Galaxies and the Universe - an introduction to galaxy classification
  Near-Infrared Galaxy Morphology Atlas, T.H. Jarrett

Kategorie:Galaxien